b'\n_START_ARTICLE_\n\xc3\x8entoarcerea lui Sherlock Holmes\n_START_SECTION_\nIstoric\n_START_PARAGRAPH_\nCartea a fost publicat\xc4\x83 pentru prima dat\xc4\x83 la 7 martie 1905 de c\xc4\x83tre Georges Newnes Ltd. \xc8\x99i \xc3\xaentr-o edi\xc8\x9bie colonial\xc4\x83 de Longmans. Tirajul ini\xc8\x9bial a fost de 30.000 exemplare. Edi\xc8\x9bia american\xc4\x83 publicat\xc4\x83 de McClure, Phillips & Co. a fost punlicat\xc4\x83 \xc3\xaen alte 28.000 copii._NEWLINE_Aceasta a fost prima colec\xc8\x9bie despre Sherlock Holmes de dup\xc4\x83 1893, c\xc3\xa2nd Holmes "murise" \xc3\xaen "Ultima problem\xc4\x83". Dup\xc4\x83 ce a publicat C\xc3\xa2inele din Baskerville \xc3\xaen 1901-1902 (\xc3\xaen care ac\xc8\x9biunea se petrecea \xc3\xaenainte de moartea lui Holmes), presiunea cititorilor l-a determinat pe Doyle s\xc4\x83-\xc8\x99i re\xc3\xaenvie celebrul s\xc4\x83u personaj._NEWLINE_Aceast\xc4\x83 colec\xc8\x9bie con\xc8\x9bine pove\xc8\x99ti a c\xc4\x83ror ac\xc8\x9biune se petrece \xc3\xaencep\xc3\xa2nd din 1894, oferindu-i lui Holmes prilejul de a-\xc8\x99i explica lipsa din aceast\xc4\x83 perioad\xc4\x83 (1891-1894), denumit\xc4\x83 "The Great Hiatus", a fost subiect de specula\xc8\x9bii intense \xc8\x99i de analize din partea fanilor entuzia\xc8\x99ti ai detectivului._NEWLINE_De asemenea, la sf\xc3\xa2r\xc8\x99itul colec\xc8\x9biei se afl\xc4\x83 o declara\xc8\x9bie a doctorului Watson \xc3\xaen care se spune c\xc4\x83 Holmes s-a retras \xc8\x99i i-a interzis amicului s\xc4\x83u s\xc4\x83 publice orice alt\xc4\x83 povestire.\n_START_SECTION_\nRedactare \xc8\x99i surse de inspira\xc8\x9bie\n_START_PARAGRAPH_\nDup\xc4\x83 ce scrisese C\xc3\xa2inele din Baskerville, Arthur Conan Doyle era foarte reticent fa\xc8\x9b\xc4\x83 de ideea de a-l \xc2\xab\xc2\xa0re\xc3\xaenvia\xc2\xa0\xc2\xbb pe Sherlock Holmes \xc8\x99i de a scris din nou un volum cu cazurile investigate de detectiv . Totu\xc8\x99i, presiunea cititorilor amatori de aventuri \xc2\xab\xc2\xa0holmesiene\xc2\xa0\xc2\xbb era foarte important\xc4\x83 \xc8\x99i Sam McClure, fondatorul revistei McClure\'s Magazine, i-a f\xc4\x83cut o ofert\xc4\x83 foarte generoas\xc4\x83 autorului: Conan Doyle va fi pl\xc4\x83tit cu 25.000 \xc2\xa3 dac\xc4\x83 accepta s\xc4\x83 redacteze \xc8\x99ase aventuri noi ale detectivului dintre care prima s\xc4\x83 fie consacrat\xc4\x83 revenirii lui Holmes la Londra, detectivul supravie\xc8\x9buind luptei sale cu profesorul Moriarty. Suma propus\xc4\x83 a fost crescut\xc4\x83 la 30.000 \xc2\xa3 pentru opt povestiri \xc8\x99i la 45.000 \xc2\xa3 pentru 13 povestiri._NEWLINE_\xc3\x8en ciuda ofertei greu de refuzat, Conan Doyle a ezitat \xc3\xaenainte s\xc4\x83 acepte. Autorul p\xc4\x83stra o amintire nepl\xc4\x83cut\xc4\x83 de la redactarea Memoriilor lui Sherlock Holmes cu zece ani \xc3\xaenainte: obliga\xc8\x9bia de a termina \xc3\xaen fiecare lun\xc4\x83 o nou\xc4\x83 povestire devenise o surs\xc4\x83 de stres \xc8\x99i de epuizare din cauza lipsei de inspira\xc8\x9bie. Autorul, care avusese probleme \xc3\xaen via\xc8\x9ba sa familial\xc4\x83, nu a vrut s\xc4\x83 retr\xc4\x83iasc\xc4\x83 o experien\xc8\x9b\xc4\x83 similar\xc4\x83 deoarece so\xc8\x9bia sa Louise Hawkins (alintat\xc4\x83 \xc2\xab\xc2\xa0Touie\xc2\xa0\xc2\xbb) avea probleme de s\xc4\x83n\xc4\x83tate. Totu\xc8\x99i, Conan Doyle a vrut s\xc4\x83 dovedeasc\xc4\x83 faptul c\xc4\x83 era \xc3\xaenc\xc4\x83 capabil s\xc4\x83 scrie povestiri bune ca \xc8\x99i \xc3\xaen urm\xc4\x83 cu zece ani \xc8\x99i a acceptat \xc3\xaen final oferta lui McClure pentru 13 povestiri._NEWLINE_Redactarea a devenit repede o experien\xc8\x9b\xc4\x83 nepl\xc4\x83cut\xc4\x83 ca \xc8\x99i \xc3\xaen trecut. \xc3\x8en plus, editorii revistei Strand Magazine, care a publicat povestirile \xc3\xaen Marea Britanie, s-au ar\xc4\x83tat dezam\xc4\x83gi\xc8\x9bi de calitatea primelor aventuri. Dup\xc4\x83 ce redactase trei din cele 13 povestiri, Conan Doyle i-a m\xc4\x83rturisit directorului revistei reticen\xc8\x9ba sa de a continua redactarea celorlalte povestiri prev\xc4\x83zute, dar abandonarea era imposibil\xc4\x83 deoarece autorul semnase un contract pentru 13 povestiri \xc8\x99i trebuia s\xc4\x83-\xc8\x99i onoreze angajamentul. Radactarea a continuat deci, iar Conan Doyle a reu\xc8\x99it s\xc4\x83-\xc8\x99i finalizeze sarcina \xc3\xaen ciuda lipsei permanente de inspira\xc8\x9bie: el a scris \xc3\xaen coresponden\xc8\x9ba sa: \xc2\xab\xc2\xa0A g\xc4\x83si enigme, asta m\xc4\x83 ucide\xc2\xa0\xc2\xbb. Totu\xc8\x99i, el s-a for\xc8\x9bat s\xc4\x83 redacteze aventuri satisf\xc4\x83c\xc4\x83toare, pentru a realiza cazuri ale detectivului \xc2\xab\xc2\xa0demne de el\xc2\xa0\xc2\xbb dup\xc4\x83 propriile cuvinte. Sarcina era cu at\xc3\xa2t mai dificil\xc4\x83 cu c\xc3\xa2t Conan Doyle trebuia s\xc4\x83 g\xc4\x83seasc\xc4\x83 originalitatea respect\xc3\xa2nd \xc2\xab\xc2\xa0modelul\xc2\xa0\xc2\xbb povestirilor holmesiene pentru a fi pl\xc4\x83cute cititorilor, deci trebuia s\xc4\x83 inventeze aventuri noi p\xc4\x83str\xc3\xa2nd o anumit\xc4\x83 \xc2\xab\xc2\xa0uniformitate\xc2\xa0\xc2\xbb. Conan Doyle \xc8\x99i-a cerut scuze directorului revistei Strand din cauza inevitabilei \xc2\xab\xc2\xa0lipse de prospe\xc8\x9bime\xc2\xa0\xc2\xbb a noilor povestiri \xc8\x99i i-a spus: \xc2\xab\xc2\xa0Tot ce se poate face, este s\xc4\x83 \xc3\xaencerc s\xc4\x83 realizez povestiri pe care publicul s\xc4\x83 le g\xc4\x83seasc\xc4\x83 bune \xc8\x99i originale dac\xc4\x83 el cunoscuse anterior altele\xc2\xa0\xc2\xbb. Hot\xc4\x83r\xc3\xa2t s\xc4\x83 nu mai scrie niciodat\xc4\x83 aventurile detectivului (ceea ce se va \xc3\xaent\xc3\xa2mpla oricum), autorul a evocat retragerea din activitate a detectivului \xc3\xaen cea de-a treisprezecea povestire intitulat\xc4\x83 Cea de-a doua pat\xc4\x83._NEWLINE_Potrivit lui James McCearney, biograful autorului, Conan Doyle a reu\xc8\x99it s\xc4\x83 redacteze aventuri de o calitate la fel de bun\xc4\x83 ca \xc8\x99i cele anterioare, de\xc8\x99i lipsa de inspira\xc8\x9bie se resim\xc8\x9bea \xc3\xaen asem\xc4\x83n\xc4\x83rile care se g\xc4\x83sesc \xc3\xaentre Cei \xc8\x99ase Napoleoni \xc8\x99i Aventura rubinului albastru, sau \xc3\xaen rezultatul din Cea de-a doua pat\xc4\x83 \xc8\x99i Tratatul naval. Mai mult dec\xc3\xa2t at\xc3\xa2t, \xc3\xaen \xc8\x98coala de stare\xc8\x9bi \xc8\x99i Aventura lui Charles Augustus Milverton, Sherlock Holmes sfideaz\xc4\x83 legea, iar Conan Doyle s-a inspirat aici din personajul Arthur J. Raffles, un personaj precursor al lui Ars\xc3\xa8ne Lupin creat de cumnatul s\xc4\x83u Ernest William Hornung.'